Kos Isl. — Kos — Asklepieion — ca. 150-100 BC — IC II iii 3* — É. Samama, Les médecins (2003) 247, 136
Region: Aegean Islands, incl. Crete (IG XI-[XIII]) — Cos and Calymna (IG XII,4)

απτεραιων. εδοξε ται βωλαι και τωι δαμωι σωσος αβδια ειπε επειδη καλλιππος αριστοκριτω κωιος ιατρο[ς] αποσταλεις υπο τας πολιος αξιως ανεστραπται αμφοτεραν ταν πολ[ι]ων κατε τομ βιον και ταν τεχναν προθυμιας ουθεν ελλειπων πολλος τε τωμ πολιταν εγ μεγαλαν αρρωστ[ι]αν σεσωικε ινα ων και ο δαμος φαινηται τιμων τος αγαθος ανδρας δεδοχθαι ται βωλαι και τω δαμω[ι] επαινεσαι καλλιππον αριστοκρ[ι]τω κωιον ιατρον και στεφανωσαι αυτο[ν] στεφανωι χρυσεωι αρετας εν[ε]κα και ευνοιας τας εις αυτον [δον]τω δε αυτωι τοι ταμιαι ες τε τ[ον] στεφανον και πορειον στατηρας τριακοσιος ινα δε και κ[ωιοι πα]ρακολουθωντι ταν αιρεσιν τ[ο δογμα] σαμαναμενοι τοι κοσμοι τα[ι δαμο]σιαι σφραγιδι εξαποστ[ειλατω]σαν προς αυτος. και [αξιωσαντων φι]λος υπαρχοντας τ[αν επιμελει]αν ποιησασθαι [τας αναγορευσι]ος τω στεφανω [εν τε τοις διονυ]σιοις τω πρατ[ω αγωνος και τοις μεγα]λοις ασκλαπ[ιειοις και δομεν ται] σταλαι τοπ[ον εν τωι ιαρωι τω ασκλα]πιω εν τωι επ[ιφανεστατωι τοπωι] ες αν αναγ[ραφησεται το δογμα] τω δαμω η[μεν δε αυτον προξενον] και ευεργε[ταν τας πολιος τας α]πταραιω[ν ---- ----].